**Железопътни проекти,**

**планирани за изпълнение на територията на община Русе**

Гр. Русе е част от рейнско-дунавския коридор от основната транс-европейска мрежа и е включен като възлова интермодална точка в него. Градът принадлежи на VII и IX общоевропейски транспортни коридори, част от коридора ТРАСЕКА – свързващ Централна и Източна Европа със страните от Задкавказието и Средна Азия, а оттам и Далечния Изток.

Изграждането на ИМТ Русе е включен като приоритетен проект за финансиране от Планът за възстановяване и устойчивост 2021-2026 г.

Русе е определен като ключова интермодална точка в Стратегията за интегриране на българската железопътна инфраструктура в европейската мрежа за интермодален транспорт.

ИМТ Русе е включен в Стратегията за развитие на транспортната система на Република България

Чрез изграждането му се осъществява транспортна верига от типа „море - жп транспорт – река“.

Реализацията на проектите ще допринесе за:

* намаляване на въглеродния отпечатък на транспортния сектор чрез инвестиции в модернизацията и цифровизацията на железопътния сегмент
* принос към зеления и цифров преход
* повишаване на безопасността на превозите
* осигуряване на предпоставки за повишаването на конкурентоспособността и устойчивото развитие на районите на страната
* подобряване на екологичната обстановка - намаляване на шум и замърсяване, чрез пренасочване на товари от автомобилния към железопътния транспорт

**ПРОЕКТИ ПО НПВУ**

**„Цифровизация по широкообхватната TEN-T мрежа чрез внедряване на ERTMS, ниво 2 в железопътен участък Русе – Каспичан“**

**Основна цел:** Подобряване качеството на услугите на железопътния транспорт чрез повишаване на сигурността, надеждността и безопасността на транспортните операции.

Стойност: 205 860 112 лв. без ДДС

Период на изпълнение: 2022 – 2026 г.

**Специфични цели:**

* повишаване на безопасността чрез внедряване на най-съвременни осигурителни и телекомуникационни системи от последно поколение, които напълно минимизират субективния фактор;
* значително повишаване пропускателната способност и точността на изпълнение на графика за движение на влаковете;
* подобряване на конкурентоспособността на железопътния транспорт в сравнение с другите видове транспорт, особено за прехвърляне на превоза на товари от автомобилния към железопътния транспорт, което би довело до по-ниски емисии на парникови газове;
* осигуряване на отдалечен функционален и визуален контрол върху местоположението на подвижния състав по трасето на железопътната линия, на състоянието на всички сигнали/светофори, стрелки и коловози в гарата и създаване на условия за пълна информираност на диспечерите, на гаровия персонал, в т.ч. и дежурния ръководител движение;

**Изграждане на интермодален терминал в Северен централен район на планиране в България – Русе**

Подобряване качеството на жп инфраструктурата и нарастване дела на жп транспорта, значително намаляване на въглеродния отпечатък, което ще намали негативното влияние на околната среда.

Стойност: 51 949 433 лв. без ДДС

Период на изпълнение: 2023 – 2025 г.

***СОЦИАЛНО-ИКОНОМИЧЕСКИ ПОЛЗИ ЗА ОБЩЕСТВОТО И РЕГИОНА***

* подобряване на икономическите перспективи за развитие чрез създаване на условия за изграждане на търговско-логистичен комплекс и развитие на услугите, свързани с него
* подобряване на екологичната обстановка - намаляване на шум и замърсяване, чрез пренасочване на товари от автомобилния към железопътния транспорт
* увеличение на приходите в местния бюджет
* повишаване стандарта на живот
* намаляване на трафика по пътищата и ПТП от пренасочване на движението на товари
* създаване на нови работни места
* повишаване на атрактивността на терените

***ПОЛЗИ ЗА БИЗНЕСА***

* осъществяване на публично-частно партньорство (концесия) при функционирането на терминала
* подобряване на транспортната инфраструктура в региона чрез директни инвестиции
* създаване на предпоставки за развитие на логистичен и индустриален парк в зоната и региона
* подобряване ефективността на транспорта на товари и възможности за генериране на нови транспортни потоци

**ПРОЕКТИ ПО ИНТЕРРЕГ**

**Рехабилитация на спирка “Товарна гара Русе”, включваща изграждане на перони от двете страни на жп линията**

* подобряване на транспортно-комуникационните характеристики в населеното място
* осигуряване на условия за безопасност при преминаването на жп линията
* осигуряване на естетична и хармонична среда, обвързана с комуникацията, спортната, училищната, търговската и жилищната част
* създаване на условия за достъп на лица с намалена подвижност чрез въвеждане на мерки за общодостъпна среда

Стойност: 784 709 лв. лв. без ДДС

Период на изпълнение: 2022-2023 г.

**Рехабилитация и модернизация на гаров комплекс Русе, включващо ремонт на сграда приемно здание, перони и подлез жп гара Русе**

* ограничаване деформациите и слягането на земната основа чрез подходящи мероприятия;
* постигане на здравословна и безопасна среда за пътуващите и работещите на територията на гаровия комплекс;
* постигане на съвременните критерии и норми за енергийна ефективност и пожарна безопасност;
* създаване на условия за достъп на лица с намалена подвижност чрез въвеждане на мерки за общодостъпна среда;
* повишаване комфорта на пътниците и персонала на гарата и постигане на нов имидж на железопътната гара.

Стойност: 16 000 000 лв. без ДДС

Период на изпълнение: 2024 – 2027 г.

**ПРОЕКТИ ПО ОПТТИ**

**Възстановяване, ремонт и модернизация на тягови подстанции – Варна и Разград и изграждане на тягова подстанция Русе и въвеждане на система за телеуправление и телесигнализация – SCADA**

Модернизацията на тягова подстанция Русе, като част от горе-посочения проект ще допринесе за постигане на съществените и специфични изисквания за оперативна съвместимост към подсистема „Енергия“ (ТСОС „Енергия“) по жп направление Русе – Варна, което е разположено по протежение на широкообхватната TEN-T мрежа в България.

Стойност на целия проект: 28 338 177,62 лв. без ДДС

Период на изпълнение: 2021 – 2023 г.

**Техническа помощ за подготовка на проект „Развитие на железопътни възли Русе, Горна Оряховица и Варна”**

Основната цел на проекта е да се подготвят Технически проекти, въз основа на които да се изпълни строителството на жп възли Русе, Горна Оряховица и Варна.

Стойност: 10 590 946.00 лв. без ДДС

Период на изпълнение: 2022– 2023 г.

**ПРОЕКТИ НА НКЖИ С НАЦИОНАЛНО ФИНАНСИРАНЕ**

**Механизирано подновяване на железния път в междугарието Русе Разпределителна - Образцов Чифлик от км 0+823 до км 10+205 с дължина 9349 м**

**Основни параметри:**

Стойност: 11 802 243 ,31 лв. без ДДС

Период на изпълнение: 2021 – 2022 г.

Механизирано подновяване на железния път в междугарието Русе Разпределителна - Образцов Чифлик е част от възстановяването на проектните параметри на железопътната линия Русе-Каспичан съгласно възприетата стратегия за реализация.

Изпълнението включва следните основни дейности: Работно проектиране и строителство за рехабилитация на железопътната инфраструктура, в това число: ремонт на железен път; подмяна на контактна мрежа; ремонт на прелези; ремонт и преустройство на служебни сгради за железен път; ремонт и преустройство на приемни здания (част Архитектурна, Електрическа, ВиК и ОВ).

**Модернизация на телекомуникационните системи в участъка по направление Русе - Горна Оряховица**

**Основни параметри:**

Стойност: 14 850 000 лв. без ДДС

Период на изпълнение: 2022– 2026 г.

Модернизация на телекомуникационните системи в участъка по направление Русе - Горна Оряховица ще осигури връзката на проекта «Цифровизация по широкообхватната TEN-T мрежа чрез внедряване на ERTMS, ниво 2 в железопътен участък Русе – Каспичан“ с единен център за управление на влаковата работа, който е планиран да се разположи в Горна Оряховица.

**ПРОЕКТИ НА НКЖИ ПЛАНИРАНИ ПО ПТС 2021-2027**

**Развитие на железопътни възли Русе, Горна Оряховица, Варна**

**Основни параметри:**

Стойност на целия проект: 295 000 000 лв. без ДДС

Период на изпълнение: 2024 – 2029 г.

**Основна цел:**

* Модернизация на жп инфраструктурата
* Увеличаване на проектната скорост
* Подобряване на съществуващата геометрия
* Модернизация на системите за СиТ
* Създаване на устойчив транспорт в урбанизирани територии